CELEX: C2005/296/72
Language: el
Date: 2005-11-26 00:00:00
Title: Υπόθεση T-369/05: Προσφυγή που ασκήθηκε στις  23 Σεπτεμβρίου 2005  — Βασίλειο της Ισπανίας κατά Επιτροπής

26.11.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 296/35
            
         Προσφυγή που ασκήθηκε στις 23 Σεπτεμβρίου 2005 — Βασίλειο της Ισπανίας κατά Επιτροπής
   (Υπόθεση T-369/05)
   (2005/C 296/72)
   Γλώσσα διαδικασίας: η ισπανική
   Διάδικοι
   
      Προσφεύγον: Βασίλειο της Ισπανίας (εκπρόσωπος: D. Fernando Díez Moreno)
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   
               —
            
            
               Ακύρωση της αποφάσεως της Επιτροπής της 15ης Ιουλίου 2005 (2005/555/2685), στο μέτρο που αυτή αναφέρεται στις χρηματοοικονομικές διορθώσεις που εφαρμόστηκαν στην Ισπανία σε σχέση με την μετατροπή και αναδιάρθρωση αμπελώνων και με τα μέτρα για τη βελτίωση της παραγωγής και εμπορίας μελιού, καθώς και
            
         
               —
            
            
               καταδίκη της Επιτροπής στα δικαστικά έξοδα.
            
         Λόγοι ακυρώσεως και κύρια επιχειρήματα
   Η υπό κρίση προσφυγή στρέφεται κατά της αποφάσεως της Επιτροπής, της 15ης Ιουλίου 2005 (2005/555/ΕΚ), απόφαση με την οποία αποκλείστηκαν από την κοινοτική χρηματοδότηση συγκεκριμένες δαπάνες που έγιναν από διάφορα κράτη μέλη και το κόστος των οποίων αναλαμβάνει το Τμήμα Εγγυήσεων του ΕΓΤΠΕ. Μεταξύ των δαπανών που αποκλείονται με την εν λόγω απόφαση επισημαίνονται χρηματοοικονομικές διορθώσεις που θίγουν το Βασίλειο της Ισπανίας και ισχύουν για τους τομείς των φρούτων και λαχανικών, του γάλακτος, της δημόσιας αποθεματοποίησης, του οίνου και του καπνού, των πριμοδοτήσεων για ζώα και του τομέα του μελιού.
   Η υπό κρίση προσφυγή αφορά αποκλειστικώς την διόρθωση που έγινε όσον αφορά τα ποσά που χορηγήθηκαν ως αποζημίωση για απώλεια εισοδήματος στον αμπελοοινικό τομέα (4 790 799,61 Ευρώ) και τη διόρθωση που έγινε όσον αφορά τη συμπερίληψη στη χρηματοδότηση του ΕΓΤΠΕ του ΦΠΑ στον τομέα του μελιού (58 315,34 Ευρώ). Το προσφεύγον κράτος εκτιμά ότι η Επιτροπή προέβη σε περιοριστική εφαρμογή του κανονισμού (ΕΚ) 1493/1999, με τον οποίο θεσπίστηκε η κοινή οργάνωση της αμπελοοινικής αγοράς (1). Επίσης, το εν λόγω κράτος φαίνεται να διαφοροποιείται προς το καθεστώς του ΦΠΑ όσον αφορά τη βελτίωση της παραγωγής και εμπορίας του μελιού.
   Οι ισπανικές αρχές θεωρούν:
   
               —
            
            
               ότι η απολεσθείσα πρόσοδος δεν θα συνδεθεί μετά την εκρίζωση αλλά με την ίδια την υπόσταση της φυτείας, και
            
         
               —
            
            
               ότι ο ισχυρισμός της Επιτροπής κατά τον οποίο ο ΦΠΑ δεν μπορεί να θεωρηθεί ως παρέμβαση προοριζόμενη για τη σταθεροποίηση των αγορών, και τούτο για το λόγο ότι δεν μπορεί να χρηματοδοτηθεί από το Τμήμα Εγγυήσεων του ΕΓΤΠΕ, δεν στηρίζεται σε καμία νομική βάση.
            
         
      (1)  ΕΕ L 179, της 14.7.1999, σ. 1.